LATVIJAS REPUBLIKAS MINISTRU KABINETA

SĒDES PROTOKOLLĒMUMS

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr.\_\_\_ 2014. gada \_\_\_\_\_.§

**Par informatīvo ziņojumu “Par finansējumu Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam finanšu kontroles sistēmas darbības nodrošināšanai Latvijā”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Pieņemt zināšanai, ka Vides aizsardzības un reģionālās attīstības ministrija (turpmāk – VARAM) nodrošinās centralizēto finanšu kontroli visās Ministru kabinetā apstiprinātajās Eiropas Komisijai iesniedzamajās 2014.-2020.gada plānošanas perioda Eiropas Strukturālo un investīciju fondu mērķa „Eiropas teritoriālā sadarbība” no Eiropas Reģionālā attīstības fonda līdzekļiem un Eiropas Kaimiņattiecību instrumenta finansējamās programmās, izņemot ESPON starpreģionu sadarbības programmu, tajā skaitā arī šo programmu tehniskās palīdzības finanšu kontroli.
3. VARAM 2015.gadā izveidot finanšu kontroles sistēmu un uzsākt funkcijas izpildi VARAM resorā esošo finanšu līdzekļu un cilvēkresursu ietvaros.
4. VARAM 2016.gadā nodrošināt finanšu kontroles sistēmas darbību, 2016.gada valsts budžeta projekta un 2016.-2018.gada vidēja termiņa budžeta ietvara projekta sagatavošanas procesā pārceļot ar pirmā līmeņa finanšu kontroli 2007.-2013.gada plānošanas perioda ietvaros saistītās 12 amata vietas un to finansējumu no Valsts Reģionālās attīstības aģentūras uz VARAM centrālo aparātu, nepalielinot VARAM resorā esošo amata vietu skaitu. Jautājumu par papildu nepieciešamajiem valsts budžeta līdzekļiem, lai nodrošinātu kompetentu speciālistu piesaisti funkcijas īstenošanai, skatīt Ministru kabinetā 2016.gada valsts budžeta projekta un 2016.-2018.gada vidēja termiņa budžeta ietvara projekta sagatavošanas procesā vienlaikus ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.
5. Jautājumu par papildu valsts budžeta līdzekļu piešķiršanu 2016.gadam, lai nodrošinātu VARAM centrālajā aparātā 8 amata vietu, kas saistītas ar Eiropas Savienības struktūrfondu un Kohēzijas fonda 2007.-2013.gada plānošanas perioda projektu uzraudzību, pārcelšanu uz finanšu kontroles nodrošināšanu Eiropas teritoriālās sadarbības no Eiropas Reģionālās attīstības fonda līdzekļu atbalsta un Eiropas Kaimiņattiecību instrumenta finansēto programmu ietvaros, skatīt Ministru kabinetā 2016.gada valsts budžeta projekta un 2016.-2018.gada vidēja termiņa budžeta ietvara projekta sagatavošanas procesā vienlaikus ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.
6. Jautājumu par valsts budžeta līdzekļu piešķiršanu, lai nodrošinātu nepieciešamo darbinieku skaitu un finansējumu finanšu kontroles funkcijas izpildei 2017.gadā un turpmākajos gados līdz attiecīgo programmu slēgšanai atbilstoši faktiski nepieciešamajam pārbaužu apjomam un noslodzei, skatīt Ministru kabinetā 2017.gada valsts budžeta projekta un 2017.-2019.gada vidēja termiņa budžeta ietvara projekta sagatavošanas procesā vienlaikus ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.

Ministru prezidente L.Straujuma

Iesniedzējs:

vides aizsardzības un reģionālās attīstības ministra vietā

tieslietu ministrs G.Bērziņš

Vīza:

valsts sekretārs G.Puķītis

22.10.2014. 11:00

410

Artis Lapiņš

Investīciju uzraudzības departamenta

direktors 66016734, artis.lapins@varam.gov.lv